《题叉鱼亭》
元代·王都中

昌黎曾此赋叉鱼，披棘寻碑考郡图。重筑草亭存古意，双浮画舫仿西湖。

激轮为磨供官费，隔水分塘笑我愚。寄语后来贤太守，相承无似此慵迂。

作者简介：（?—1335）元福宁人，字元俞，自号本斋。世祖时以父荫，年十七即特授少中大夫、平江路总管府治中。僚吏以其年少而易之。殆都中遇事剖析中肯入理，皆不敢欺。后历仕四十余年，多有善政。累官至江浙行省参知政事。有诗集。